google/wiki40b huggingface dataset:
Beverly Hills purk

Handling

Filmen handler om den gatevante Detroit-etterforskeren Axel Foley som igangsetter en privat etterforskning når hans beste venn blir myrdet. Sporene fører ham til helt Beverly Hills i California. Der lærer han raskt at hans direkte stil ikke passer og derfor får to lokale politibetjenter i oppgave å sørge for at situasjonen ikke kommer ut av kontroll under hans opphold. Ved hjelp av sin muntre stil klarer Axel å etablere et vennskap med de to politifolkene og etterhvert dras de inn jakten på den han misstenker stod bak mordet. Vedkommende er en rik forretningsmann som nyter stor respekt i samfunnet - og som attpåtil er sjefen til hans venninne, Jenny.

Popularitet og økonomi

Beverly Hills purk hadde svært gode besøkstall på kino, både i USA og mange andre land. Den innbragte hele $316 millioner på verdensbasis, hvorav $235 millioner i USA alene. Den ble den mest innbringende filmen i USA i 1984.
Produksjonskostnadene var på $15 millioner.
Det kan ellers nevnes at den ble den mest besøkte filmen ved Oslo-kinoene i 1985, med 150 000 besøkende.

Anmelderne

Den ble godt mottatt av kritikerne, noe som gjenspeiles i at den har fått 80 % på Rotten Tomatoes. Den amerikanske filmkritikeren Roger Ebert var bare halvfornøyd og gav den 2,5 av 4 stjerner, mens Leonard Maltin gav den 3,5 av 4 stjerner.
Også de norske anmelderne var positive. Blant annet så gav både Aftenposten, Arbeiderbladet og VG den terningkast fire. Det norske nettstedet CINERAMA gav den terningkast fire i 2013.

Musikk

Filmens tittellåt, "The Heat is On", ble fremført av Glenn Frey og ble en stor hitt midt på 1980-tallet. Den instrumentale kjenningsmelodien "Axel-F", fremført av Harold Faltermeyer, ble også en slager. Begge ble utgitt på filmens soundtrack.

Annet

Sylvester Stallone var egentlig tiltenkt rollen som Axel, men han ville ha mer action enn det produsentene hadde budsjettert for og dermed gikk rollen isteden til Murphy.
Tusen Buddha-grottene i Bezeklik

Tusen Buddha-grottene i Bezeklik (柏孜克里千佛洞; hanyu pinyin: Bózīkèlǐ Qiān Fó Dòng) er et kompleks av buddhistiske grotter datert til perioden mellom 400-tallet og 800-tallet, mellom byene Turpan og Shanshan (Loulan) nordvest for Taklamakanørkenen, nær de gamle ruinene av Gaochang i Mutoudalen, et juv i Flammefjellene i Kina.
Det er 77 menneskeskapte huler i fjellsiden der. De fleste av dem har rektangulære rom med rundede buetak, ofte delt i fire seksjoner, og hver av dem med et murmaleri av Buddha. Takene i sin helhet har ofte hundrevis av buddhabilder. Noen av takene er malt med en stor Buddha omgitt av mindre figurer, blant dem indere, persere og kaukasiere. Kvaliteten varierer fra det kunstnerisk naive til de klare religiøse mesterverker.
4. divisjon fotball for menn 2018

Avdeling 1

Østfold Fotballkrets

Avdeling 3

Oslo Fotballkrets I

Avdeling 5

Oslo Fotballkrets III

Avdeling 7

Indre Østland Fotballkrets II

Avdeling 9

Vestfold Fotballkrets
¹ Nanset trakk laget sitt den 25. april 2018.

Avdeling 11

Agder Fotballkrets

Avdeling 13

Rogaland Fotballkrets II

Avdeling 15

Hordaland Fotballkrets II

Avdeling 17

Sunnmøre Fotballkrets

Avdeling 19

Trøndelag Fotballkrets I

Avdeling 21

Nordland Fotballkrets

Avdeling 23

Troms Fotballkrets

Avdeling 24

Finnmark Fotballkrets
Den russiske sosialistiske føderative sovjetrepublikks flagg

Den russiske sosialistiske føderative sovjetrepublikks flagg var rødt med et blått felt ved stangen og hadde hammer, sigd og stjerne i øvre venstre del av det røde feltet. Det blå feltet utgjorde en åttedel av flaggets lengde. Flagget var i størrelsesforholdet 1:2. Den Den russiske sovjetiske føderative sosialistrepublikks flagg ble innført i 1954.
De ulike sovjetrepublikkene hadde alle flagg basert på Sovjetunionens flagg, som var rødt med gul hammer og sigd og en rød stjerne markert med gult omriss. Den enkelte republikk hadde et felt med en særegen farge eller mønster, enten i nedre del av flagget eller ved stangsiden av flaggduken. 
Etter revolusjonen i 1917 kom røde flagg i bruk. I 1918 fikk Russland et flagg der initialene for den russiske sovjetrepublikken var skrevet inn med gule, kyrilliske bokstaver (РСФСР = RSFSR). Flagg med republikkens navn skrevet helt ut forekom også. 
Etter Sovjetunionens oppløsning ble den Den russiske sosialistiske føderative sovjetrepublikks flaggs flagg i 1991 erstattet med den den russiske trikoloren.
Tjølling prestegård

Tjølling prestegård ligger like sørøst for Tjølling kirke. Prestegården har i likhet med kirken røtter tilbake til middelalderen, men dagens bygninger er litt nyere. Hovedbygningen, et laftebygg i én etasje, er fra 1805. En borgstue ble oppført på Grønneberg i 1816 og flyttet til prestegården i 1836. For øvrig finnes driftsbygning og vognskjul fra 1914–15. Anlegget utgjør et firkanttun og er fredet.
Safe as Milk

Nyutgivelse

I oktober og november 1967 etter at dette albumet hadde blitt utgitt gikk bandet i studio for å gjøre innspillinger for et nytt album. Av forskjellige grunner ble det aldri utgitt. I 1971 ble fire av disse sporene utgitt som albumet Mirror Man, resten ble lagret i arkivet. I 1999 ble Mirror Man utgitt som CD med tittelen The Mirror Man Sessions sammen med de fleste ferdige innspillingene fra arkivet. Da det ikke var plass til alle er «Korn Ring Finger» tatt med som bonusspor på Safe as Milk sammen med noen alternativversjoner av andre spor fra disse opptakene.
Europeisk miljøhovedstad

Europeisk miljøhovedstad er en pris Europakommisjonen årlig deler ut til en europeisk by som har forpliktet seg til å bedre sin urbane miljøpolitikk. Prisen ble opprettet 22. mai 2008 og for første gang utdelt til Stockholm for 2010. Byer i EU, Island, Liechtenstein, Norge og Sveits med over 100 000 innbyggere kan søke om prisen.
Oslo ble kåret til miljøhovedstad for 2019, i konkurranse med belgiske Gent, finske Lahtis, portugisiske Lisboa og estiske Tallinn. «Miljøhelten Tigra» er den offisielle maskoten i Oslo i 2019.
Store Blåmann

Friluftsliv

Fjellet er et mål for fjellklatring, og klatreruten Atlantis i nordveggen på fjellet er en av rutene til toppen av fjellet.

Atlantis klatrerute

Atlantis er en klatrerute i nordveggen på Store Blåmann. Ruten ble førstebesteget av Sjur Nesheim, Håvard Nesheim og Frode Guldal i juni 1980. Førstebestigerne klatret ruten teknisk, men ruten ble i 1990 friklatret av Per Hustad og Johan Nilsson.

Idrett

Løpekonkurransen Tromsø Skyrace startet i 2015 med et løp fra havnivå til toppen av Store Blåmann, en "vertikal kilometer". Vinner det første året var Stian Hovind-Angermund med 35:20 og Emelie Forsberg med 43:41.
Cor Kee

Studier

Han studerte med Jan Zwart, med unntak av perioden 1917–1918 da han som elev på konservatoriet i Amsterdam fulgte et kurs og hadde Jean-Baptiste de Pauw som sin hovedlærer på orgel.

Karrière

Cor Kee var i lang tid hovedlærer i orgel på konservatoriet i Utrecht og fast dosent i improvisasjon på det internasjonale sommerakademiet i Haarlem. I tillegg var han mye gjestelærer på kurs i andre land. 
Fra 1922 til 1924 var han organist i Mennonitterkirken i Amsterdam. Deretter kom han til  Ronde Lutherse Kerk (Amsterdam) og fortsatte å spille i Oude Lutherse Kerk (Amsterdam) i Amsterdam.

Lærer

Han fikk svært gode resultater av sine elever, flere av dem fikk førstepriser i orgelkonkurransene i Haarlem og Bolsward. Av norske organister som studerte med Cor Kee kan nevnes Søren Gangfløt.

Komponist

Kee gav ut tre bind med Salmer for orgel, det mer avant-gardistiske 50 salmebearbeidelser og verket Faser for orgel .
Det kristne kvarter

Det kristne kvarter (Hebraisk: הַרוֹבַע הַנוֹצְרִי, arabisk: حارة النصارى‎ Harat al-Nasarí) er det ene av fire kvarterer i Gamlebyen i Jerusalem. De andre er det jødiske kvarter, det muslimske kvarter, og det armenske kvarter.
Det ligger i den nordvestlige delen av byen, og strekker seg fra Nyeporten i nord, langs Gamlebyens vestlige mur helt til Jaffaporten, langs Jaffaporten – Vestmuren i sør, grenser til det jødiske og armenske kvarter, helt til Damaskusporten i øst, hvor det grenser til Det muslimske kvarter.
I kvarteret finner man Gravkirken, som er et av kristendommens mest hellige steder. Det finnes omtrent 40 hellige steder totalt i det kristne kvarter.
TI-92-serien

TI-92 serien er en serie av grafiske kalkulatorer som ble utviklet av det amerikanske selskapet Texas Instruments. Serien omfattet TI-92 (1995),  TI-92 Plus (1998, 1999) og Voyage 200 (2002). Kalkulatorene hadde et QWERTY tastatur og ble gitt statusen datamaskin snarere enn en kalkulator.
Glidekasse

En glidekasse eller låsekasse er en del av et repetervåpen som huser sluttstykket og eventuell rekylfjær. Forrerst i glidekassen er nomalt løpet med kammeret montert. Bakkanten av glidekassen ligger an mot en geværkolbe, på undersiden er avtrekkermekanismen festet. Innsiden av glidekassen er utformet slik at sluttstykket vil bevege seg bakover i eget spor til den støter mot bakkanten, hvoretter rekylfjæren eller skytteren selv presser sluttstykket framover igjen. Spor i glidekassen sørger for å føre sluttstykket glir som det skal, og tar imot låseklakkene når bolten låses i fremre stilling.
På de fleste våpen er glidekassen laget i ett stykke, men en del millitære automatvåpen som bygger på M-16-konstruksjonen, slik som Forsvarets HK416 har glidekassen i to deler. Glidekassa på de fleste moderne automatvåpen er laget av stanset stål, på manuelle repetervåpen og eldre automatvåpen kan de gjerne være frest ut. Materialet er vanligvis stål, men en del nyere våpen beytter også aluminium eller polymerer.
Pinocchio (1940)

Filmens handling

Handlingen starter en natt i den snille dukkemakeren Geppettos verksted. Tredukken Pinocchio sitter stille på en hylle, når Ønskefeen kommer og vekker den til live - akkurat som Geppetto ønsket seg. Men Pinocchio har mye å lære av livet før han kan regnes som en ekte gutt og får derfor hjelp av den kloke Timmi Gresshoppe, som skal lære ham hva som er rett og galt.

Om filmen

Pinocchio har fått 100 % på Rotten Tomatoes.
Filmen ble gjenutgitt for visning på kino i 1945, 1954, 1962, 1971, 1978, 1984 og 1992. Den ble utgitt på video som VHS i 1985, 1986, og 1993, og digitalt renset for utgivelse på DVD i 2009.
Den ble distribuert av RKO Pictures i USA.
Australian Open 1999

Australian Open 1999 ble arrangert i Melbourne 18. januar – 1. februar. Australian Open er en Grand Slam-turnering i tennis. Singleturneringen for herrer ble vunnet av Jevgenij Kafelnikov fra Russland og dameturneringen av Martina Hingis fra Sveits.
Extended Industry Standard Architecture

Extended Industry Standard Architecture (EISA) var en databuss-standard for IBM PC-kompatible datamaskiner. Den ble kunngjort i september 1988 av et konsortium bestående av produsenter av PC-kloner, som en motvekt mot IBM’s bruk av sin proprietære Micro Channel architecture i IBM Personal System/2.
EISA ble i 1993 erstattet av PCI.
Olavskilden i Fjære

Olavskilden i Fjære er en olavskilde i Fjære i Aust-Agder, ca. 150 meter sørvest for Fjære kirke. Kildene fikk navn etter Olav den hellige i årene etter kristendommen kom til Norge, og ligger gjerne i tilknytning til pilegrimsleden, gamle pilegrimsveier. Vannet fra kildene skal være hellig og gi velsignelse og styrke til den som drikker, eller berører det.
Kilden ble oppusset for Johan Jørgen Uglands regning, som også bidro til vedlikehold av Fjære kirke, som ligger et stenkast unna. Kilden brukes som vannkilde for Nøgne Øs sake, Yamahai Motoshibori, den eneste saken som blir produsert i Europa.
De siste årene har det blitt arrangert pilegrimsvandring fra Olavskilden og opp til Fjære Kirke 2. pinsedag.
Mannskoret Arme Riddere

Formålsparagraf

Formålsparagrafen lyder som følger:
«At bedåre og begeistre med våre smektende mannsrøster og fortære vårt øl i festlig kameraderi».

Uniform

MAR har to offisielle uniformer, gallauniform og arbeidsuniform. Til galla er uniformen smoking med oransje ordensbånd, og som arbeidsuniform brukes MARs oransje t-skjorte. Denne blir brukt til mer uformelle opptredener.

Studentkormiljøet

MAR deltar på studentkorarrangementer ved UKA i Trondheim, UKA i Ås og UKEN i Bergen. Koret har god kontakt med mange andre studentkor, men spesielt med søsterkoret Studinekoret Sirenene. MAR og Sirenene arrangerer årlig en felles julekonsert første helg i desember.
Talbot County gasskraftverk

Talbot County gasskraftverk er et varmekraftverk i Talbot County i Georgia, USA. Anlegget har en installert produksjonskapasitet på 698 MW, fordelt på 6 like store turbiner. Operatør er energiselskapet Oglethorpe Power Co. 
Kraftverket stod ferdig utbygd i 2003. Brenselkilden er naturgass.
Computer and Video Games

Computer and Video Games (ofte forkortet til CVG, C&VG eller C+VG) var et britisk videospilltidsskrift som ble gitt ut mellom 1981 og 2004. Tidsskriftet fortsatte som en nettside, computerandvideogames.com fra 1999 opptil februar 2015.
Nemanja Matić

Landslaget

Han ble tatt ut i Serbias tropp til VM i fotball 2018 i Russland.
Fredsavtalen i Roma

Fredsavtalen i Roma mellom deltagerne i borgerkrigen i Mosambik, FRELIMO-regjeringen og RENAMO-opprørerne, fikk slutt på borgerkrigen. Den ble signert 4. oktober 1992. Forhandlingene i forkant tok til i juli 1990. Den ble meklet av Comunità di Sant'Egidio. Delegasjonen til FRELIMO ble ledet av Armando Guebuza (nå president i Mosambik) og delegasjonen til RENAMO ble ledet av Raul Domingos. Avtalen ble signert av daværende president, FRELIMO-lederen Joaquim Chissano og av lederen av RENAMO, Afonso Dhlakama.
Håvedalen

Håvedalen er en liten grensebygd i Skee i Strömstad kommune. Gjennom denne bygda gikk trolig en av de eldste ferdselsveiene nordover langs kysten i tiden før det ble utbygget ferjer og senere bruer over Svinesund.
På kart fra 1661 er stien eller kjerreveien gjennom dalen inntegnet litt syd for der landeveien går idag. Denne veien forbandt Skeebygden og Strömstad med Berby i Enningdalen (senere Idd og så Halden kommune). I 1883 ble en bedre vei bygget ut, og i Håvedalen ble det samtidig bygget ut en tollstasjon. Denne var da den aller første tollstasjonen langs grensen, ikke etter alder, men regnet etter avstand fra riksgrensens begynnelse ved Iddefjorden. Tollstasjonen lå i et uanselig lite hus på svensk side av grensen, og var der i bruk frem til 1962.
Håvedalen var på denne tiden et livskraftig sentrum som blant annet levet av grensehandel. Svenskene hadde her en Konsumaffär som først ble nedlagt i 1960, noe tid etter at Svinesundsbroen hadde overtatt nesten all trafikk over grensen. Nærheten til steinhoggermiljøene man fant langs Iddefjorden, på svensk side blant annet Krokstrand, hadde tidligere gitt en viss handelsmessig trafikk over Håvedalen, selv om utskipning av gatestein og annen stein naturlig nok gikk sjøveien.
Veien, på norsk side fylkesvei 102, er en av de få veier man reiser vestover for å komme fra Norge til Sverige.
Den merkede vandringsleden Bohusleden krysser Håvedalen.
Baracus vittatus

Utseende

En middelsstor, mørkt gråbrun smyger. Forvingens overside har noen små, hvite flekker, bakvingens underside en hvit tverrstrek.

Levevis

De aller fleste Hesperiinae har larver på gress eller andre enfrøbladete planter.

Utbredelse

Arten er utbredt i Sørøst-Asia, der den er kjent fra Sri Lanka, India og Burma.
Fredens råskap

Fredens råskap (originaltittel: The Savage Peace) er en britisk TV-dokumentarfilm fra 2015 laget av Peter Molloy for BBC. Filmen handler om den gjengjeldelsen som vilkårlig rammet tyskere etter andre verdenskrig i Øst-Europa. Dokumentaren viser både det store omfanget og råskapen som i liten grad var kjente på tross av de 70 år som hadde gått siden krigens slutt. 
Dokumentaren ble sendt på NRK2 9. mai 2016.
Barkteger

Utseende

Barkteger er ganske små, flate, litt ovale og har ofte farger i svart, brunt eller rødbrunt.  De er mellom 0,3 mm. og 4,5 mm. Huden (kutikula) er ujevn, kornet eller har små utvekster. Antennene er jevntykke eller gjerne noe utvidet mot spissen. Endel av artene mangler vinger som voksne.

Levevis

De finnes i skog eller nær steder det er trær. Disse tegene lever på eller nær trestammer, tømmer og vedstabler, på mange ulike leveområder (habitat). De lever under barken på gamle trær, gjerne eldre skadde trær med løs gammel bark. Den flate kroppsformen gjør at de lett kan bevege seg under løs bark, fargene gjør at de går i ett med stammene de lever på. Mange arter er avhengige av gammel skog og er i dag truet fordi moderne skogbruk gjør slik skog sjelden. Et eksempel fra Norge er arten Mezira tremulae som trenger gamle, døde osper. Noen arter kan leve på skogbunnen. 
Barkteger er nebbmunner, det vil si at de har sugende munndeler. Barktegene finnes vanligvis på soppangrepne, døde stammer og trolig lever de fleste artene av sopp. Furubarktegen (Aradus cinnamoneus) er uvanlig i og med at den angriper levende trær og kan gjøre en del skade på furutrær. 
Eggene legges under bark på trær eller blant visne blad.
Barkteger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Moechohecyra

Utseende

Middelsstore, kraftige, gråbrune trebukker. Antennene er litt kortere enn kroppen. Pronotum har en ganske liten tann langt bak på sidekanten. Dekkvingene er kraftig punkterte, nesten parallellsidige.

Utbredelse

Slekten er utbredt i Sørøst-Asia, fra India og Sri Lanka i vest til Sumatra i øst.
Afasiforbundet

Afasiforbundet i Norge er en norsk interesseorganisasjon for personer med afasi og andre former for språkproblemer, og for deres pårørende. Foreldreforeningen for barn med språkvansker er en del av Afasiforbundet. Organisasjonen ble stiftet 30. mai 1987, har ca. 35 region- og lokallag, og ledes per 2011 av Ellen Borge.
Medlemsbladet Afasiposten utkommer tre til fire ganger i året.
Alfa Centauri Bb

Alfa Centauri Bb var en antatt eksoplanet i stjernesystemet Alfa Centauri, og var med det den nærmeste kjente eksoplaneten. Alfa Centauri Bb skulle gå i bane omtrent 6 millioner kilometer fra stjernen Alfa Centauri B, og dermed utenfor den beboelige sonen. Oppdagelsen av planeten ble annonsert i 2012, på bakgrunn av observasjoner med HARPS-instrumenetet ved La Silla-observatoriet i Chile.
Nye forskningsresultater i 2015 slo derimot fast at det er usannsynlig at planeten eksisterer.
VM i langdistansetriatlon 2018

VM i langdistansetriatlon 2018 (2018 ITU Long Distance Triathlon World Championships) ble arrangert 14. juli 2018, som en del av VM i multisport. Mesterskapet ble arrangert på Fyn i Danmark. 
Løpet var 3000 meter svømming, 120 km sykling og 30 km løping.
EM i curling 2005

Curling-EM 2005 ble arrangert 9. desember 2004 – 17. desember 2005 i 
i Garmisch-Partenkirchen i Tyskland.
Kjosen (Drangedal)

Fritidsaktiviteter

Med sine mange elver, vann og varierte naturområder gir Kjosen rikelig med muligheter for friluftsliv både sommer og vinter. En av de større gårdene i grenda byr også på det meste innen ridning og hest, samt klatring, spesialtilpasset skoleundervisning og overnatting m.m.
Er man interessert i båtliv og vannsport i større målestokk, så har man Toke som strekker seg fra Prestestranda og ca. 20 km sørover, inn i Kragerø og Bamble. Et av Telemarks største vintersportssteder – Gautefall – ligger kun en 40 minutters biltur nordvest for Kjosen.

Utdanning

Grenda har ingen skole. Elever fra 1.–10. trinn går på Drangedal ungdomsskole i Prestestranda. Tilbud om spesialtilpasset skoleundervisning finnes lokalt, på Store Hoseid gård.
Nærmeste videregående skoler finnes i Lunde, Kragerø og Grenland, høyskoler i Bø og Porsgrunn (se avstander under).
Slavofil

Slavofil er betegnelse på tilhengere av en intellektuell bevegelse på 1800-tallet som hevdet at Det russiske keiserdømmet måtte utvikles basert på verdier og institusjoner utviklet fra dets tidlige historie. Slavofile var særlig kritisk til vesteuropeisk kultur og dens innflytelse på Russland.
Den slavofile bevegelsen utviklet seg på 1830-tallet i Moskva og blant de viktigste tidlige bidragsyterne var poeten Aleksej Khomjakov og filosofen Ivan Kirejevskij. Bevegelsen hadde stor innflytelse på russisk kultur og også en viss politisk innflytelse.
Bembidion dentellum

Utbredelse

Bembidion dentellum finnes i nesten hele Europa, østover til Hviterussland og Russland. Den er også registrert fra Norge.

Utseende

Bembidion dentellum er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se). Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion dentellum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Delije

Delije er navnet til Røde stjerne-supportere. Ordet "delija" (entall) betyr "en helt" og stemmer originalt fra tyrkisk språk, og ble brukt under den ottomanske okkupasjonen av Serbia. Generelt, navnet ble brukt som beskrivelse av serbiske heroiske, sterke soldater, menn uten frykt, til og med, vakre unge menn. 
Røde Stjerne som idrettslag har klubber i mer en 20 forskjellige sportsgren, men Delije er mest fokusert på fotball og basketball. 
Delije som et navn til kjernen av Røde Stjerne supportere ble offisielt valgt 7. januar 1989, som egentlig er 1. juledag etter kalenderen fra den serbisk-ortodokse kirken. 
Offisielle valget skjedde etter at alle tidligere grupperinger ble enige i at klubbens supportere bør ha ett og samme navn de skal bli kjent under. 
Før dette skjedde, Red Devils, Zulu Warriors og Ultras var de tre største grupperinger. 
I dag er de også kjent under navnet Delije Sever, der ordet "sever" ("nord" på norsk) er en assosiasjon til den nordlige tribune på selve Marakana stadion, hvor Røde Stjerne supportere valgte å stå.
Delije regnes som en ultras gruppe med stor preg av italiensk kultur som kom på 70-tallet, men de er kjent for utvikling av sin egen original stil, en stil som omfatter alt som stemmer fra serbisk historie og kultur.
Dicronocephalus yui

Utseende

En middelsstor, brunt eller grått bestøvet gullbasse. Denne arten er nesten helt kledt med brun bestøvning, grunnfargen er knapt synlig bortsett fra et par korte lendestriper på pronotum. Hannen er gjerne kanelbrun, hunnen mørkgrått bestøvet. På hodet har hannene korte, nokså rette horn. Pronotum er ovalt (avrundede bakhjørner). Beina, særlig forbeina, er lange. Beina er brunrøde.

Levevis

Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.

Utbredelse

Arten er utbredt på Taiwan.
Jernbanetorget T holdeplass

Utforming, plan og fremtidsplaner

Høsten 2013 kom det frem at Oslotrikken anså holdeplassen som farlig, grunnet at den var for trang for et såpass høyt antall passasjerer, grunnet høy trafikkvekst de senere årene. Som et tilsvar på dette sa prosjektleder for oppgraderingen av Jernbanetorget årene i forveien, Harald Rapp Nilsen i Statens vegvesen, at i realiteten var holdeplassen en midlertidig løsning («Vi visste at holdeplassen egentlig var for smal for å få på plass til både trikketrasé, bilfelt og kollektivfelt. Alt er egentlig for trangt der. Det var en nødløsning»). Grunnen til at det var midlertidig var at det uansett ville bli mindre trafikk i gaten og på holdeplassen når Bjørvikalinjen åpner.